พระมงคลศีลาจารย์ (คร่ำ ยโสธโร)

**พระมงคลศีลาจารย์ (หลวงปู่คร่ำ ยโสธโร)** (20 ตุลาคม พ.ศ. 2440 - 1 ธันวาคม พ.ศ. 2540) พระสงฆ์ชาวไทย พระราชาคณะชั้นสามัญ อดีตเจ้าอาวาสวัดวังหว้า อดีตเจ้าคณะหมวดเนินฆ้อ และอดีตเจ้าคณะตำบลเนินฆ้อ ท่านเป็นพระที่มีอายุยืนยาวถึง 100 ปี และมีเมตตาธรรมสูง ท่านพัฒนาวัดวังหว้า จนมีความเจริญรุ่งเรืองในทุก ๆ ด้าน และให้ความสำคัญของการศึกษากับโรงเรียนวัดวังหว้าเป็นอย่างมาก เช่น ไปตัดไม้มาเพื่อสร้างอาคารเรียน และบริจาคเงินเพื่อการศึกษาต่าง ๆ มากมาย

## ประวัติ
	หลวงปู่ท่านมีนามเดิมว่า **" คร่ำ "** นามสกุล **" อรัญวงศ์ "** ท่านเกิดเมื่อวันพุธ แรม 10 ค่ำ เดือน 11 ปีระกา ตรงกับวันที่ 20 ตุลาคม พ.ศ. 2440 ณ บ้านวังหว้า ตำบลวังหว้า อำเภอแกลง จังหวัดระยอง โยมบิดาชื่อ **นายครวญ** โยมมารดาชื่อ **นางต้อย อรัญวงศ์** 	หลวงปู่ท่านเป็นบุตรคนโต ในจำนวนพี่น้องทั้งหมด 4 คน เป็นชาย 3 คน หญิง 1 คน ได้แก่
:#**พระมงคลศีลาจารย์ (หลวงปู่คร่ำ อรัญวงศ์)**
:#นางเลื่อม อรัญวงศ์
:#นายเกิด อรัญวงศ์
:#นายทองสุข อรัญวงศ์

## การศึกษา
หลวงปู่คร่ำเมื่อเยาว์วัย อายุได้ 11 ปี บิดาของท่านได้นำไปฝากไว้ ณ วัดวังหว้า จังหวัดระยอง เพื่อรับการศึกษาตามประเพณีในสมัยนั้น หลวงปู่ได้เรียนอักษรสมัยประถมในแบบ ก. กา และศึกษาหนังสือขอม จนมีความสามารถอ่านออกเขียนได้เป็นอย่างดี

## อุปสมบท
เมื่อหลวงปู่คร่ำอายุได้ 20 ปี บริบูรณ์ ท่านได้อุปสมบท ณ วัดวังหว้า จังหวัดระยอง ในวันจันทร์ แรม 7 ค่ำ เดือน 7 ซึ่งตรงกับวันที่ 11 มิถุนายน พ.ศ. 2460 โดยมี
*- พระอุปัชฌาย์ **พระครูสังฆการบูรพาทิศ (ปั้น อินทสโร)** วัดราชบัลลังก์ประดิษฐาราม (วัดทะเลน้อย) อำเภอแกลง จังหวัดระยอง
*- พระกรรมวาจาจารย์ **พระใบฏีกาหล่ำ** วัดพลงช้างเผือก อำเภอแกลง จังหวัดระยอง
*- พระอนุสาวนาจารย์ **พระอธิการเผื่อน** วัดวังหว้า อำเภอแกลง จังหวัดระยอง
ได้รับฉายาทางธรรมว่า **" ยโสธโร "** แปลว่า **ผู้ทรงไว้ซึ่งยศ**

## การปกครอง
*พ.ศ. 2464 เป็นเจ้าอาวาส วัดวังหว้า
*พ.ศ. 2474 เป็นผู้รั้งตำแหน่งเจ้าคณะหมวดเนินฆ้อ
*พ.ศ. 2479 เป็นเจ้าคณะตำบลเนินฆ้อ
*พ.ศ. 2486 เป็นพระอุปัชฌาย์

## สมณศักดิ์
*พ.ศ. 2476 ได้รับพระราชทานสมณศักดิ์ เป็นพระครูประทวน
*พ.ศ. 2481 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น ตรี
*พ.ศ. 2521 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น โท
*พ.ศ. 2537 ได้รับพระราชทานสมณศักดิ์ เป็นพระครูสัญญาบัตร ตำแหน่งเจ้าอาวาสราษฎร์ชั้น เอก
*พ.ศ. 2530 ได้รับพระราชทานสมณศักดิ์ เป็นพระราชาคณะชั้น สามัญ ที่ **" พระมงคลศีลาจารย์ "**

## พระมหากรุณาธิคุณ
*วันที่ 30 สิงหาคม พ.ศ. 2530 สมเด็จพระบรมโอสาธิราช สยามกุฎราชกุมาร เสด็จมานมัสการที่วัดวังหว้า
*วันที่ 26 กันยายน พ.ศ. 2533 พระเจ้าวรวงศ์เธอ พระองค์เจ้าโสมสวลี พระวรราชาธินัดดามาตุ เสด็จมานัสการที่วัดวังหว้า 
*วันที่ 22 เมษายน พ.ศ. 2537 เข้าเฝ้าสมเด็จพระเทพรัตนราชสุดาฯ สยามบรมราชกุมารี ถวายวัตถุมงคล
*วันที่ 26 มกราคม พ.ศ. 2539 สมเด็จพระญาณสังวร สมเด็จพระสังฆราชสกลมหาสังฆปรินายก เสด็จมาเยี่ยมที่วัดวังหว้า
*วันที่ 11 มิถุนายน พ.ศ. 2539 เข้าเฝ้าพระบาทสมเด็จพระเจ้าอยู่หัว ภูมิพลอดุยเดช รับพระราชทานพัด และสมณศักดิ์ เป็นพระราชาคณะชั้นสามัญ ที่ **" พระมงคลศีลาจารย์ "**

## มรณภาพ
หลวงปู่คร่ำ ท่านได้มรณภาพด้วยโรคชรา เมื่อวันจันทร์ ขึ้น 2 ค่ำ ปีฉลู ตรงกับวันที่ 1 ธันวาคม พ.ศ. 2540 เวลา 14.20 น. ด้วยอาการสงบ ณ โรงพยาบาลสมิติเวชศรีราชา ตําบลศรีราชา อำเภอศรีราชา จังหวัดชลบุรี รวมอายุได้ 100 ปี พรรษาที่ 80

## อ้างอิง

## แหล่งข้อมูลอื่น
*ประวัติ หลวงปู่คร่ำ วัดวังหว้า - รายการเปิดบันทึกตำนาน ททบ.5
*ประวัติ หลวงปู่คร่ำ วัดวังหว้า - เรื่องเล่าโดย อาจารย์ยอด
*ประวัติ หลวงปู่คร่ำ วัดวังหว้า
*ประวัติ หลวงปู่คร่ำ
*ประวัติวัดวังหว้า อ.แกลง จ.ระยอง
*ลือลั่นสนั่นเกรียงไกร ผ้ายันต์พัดโบก หลวงปู่คร่ำ - แอพเกจิ
*วัดหลวงปู่คร่ำ วัดวังหว้า - Rayongz 
*ทึ่ง! ผ้ายันต์กันฝน ปาฏิหาริย์ฝนไม่ตกร่วม 2 เดือน ชาวบ้านฮือฮาความศักดิ์สิทธิ์
*หลวงปู่คร่ำ วัดวังหว้า ให้ความสำคัญกับการศึกษาโดยเฉพาะโรงเรียนวัดวังหว้า จ.ระยอง
* ไขความกระจ่าง เรื่อง ของผ้ายันต์ พัดโบก หลวงพ่อคร่ำ วัดวังหว้า

หมวดหมู่:ภิกษุจากจังหวัดระยอง
หมวดหมู่:บุคคลจากอำเภอแกลง
หมวดหมู่:เจ้าอาวาส
หมวดหมู่:เจ้าคณะตำบล
หมวดหมู่:พระราชาคณะชั้นสามัญ
หมวดหมู่:ภิกษุในสังกัดคณะสงฆ์มหานิกาย
หมวดหมู่:ชาวไทยที่มีอายุเกิน 100 ปี